cyanic-selkie/wikianc huggingface dataset:
Իննոկենտիոս III
Խաչակրաց չորրորդ արշավանք
Խաչակրաց չորրորդ արշավանքը թանկ գործ էր։ Իննոկենտիոս III-ը որոշում է միջոցների հավաք սկսել, ինչը չէր արել նրա նախորդներից ոչ մեկը։ Նա ստիպեց իր ղեկավարությամբ ամբողջ հոգևորականությանը շաչակրաց արշավանքի աջակցման համար տրամադրել իրենց հասույթի 1/40 մասը։ Դա հոգևոր անձանց նկատմամբ առաջին ուղղակի հարկի մտցնումն էր։ Պապը այդ հարկի հավաքագրման գործում հանդիպում է բազմաթիվ դժվարությունների, այդ թվում իր պաշտոնատար անձանց կաշառակերության հետ և Անգլիայում իր ենթականների շրջանում արհամարհանքին։ Նա շարունակում էր խաչակրաց արշավանքի համար միջոցներ հավաքել, դեսպաններ ուղարկելով արքա Հովնան Անհողի և արքա Ֆիլիպ Օգոստոսի մոտ։ Երկուսն էլ խոստանում են իրենց ավանդը ներդնել՝ եկամուտների 1/40 մասը։ Հովնանը նաև հայտարարում է, որ հարկը կհավատվի ամբողջ Անգլիայով։ Խաչակրաց արշավանքի համար միջողների այլ աղբյուր պետք է դառնային անձամբ խաչակիրները։ Իննոկենտիոսը հայտարարում է, որ նրանք, ով ընդունել է խաչակիր դառնալու ուխտը, սակայն չի կարող այն կատարե, կարող է ազատ արձակվել երդումից դրամական միջոցներ ներդնելուց հետո ։
Սկզբնապես խաչակիրների ափ դուրս գալու նախնական վայր էր ընտրված Եգիպտոսը։ Բանակի տեղափոխման համար համաձայնագիր էր կնքվել ֆրանսիական խաչակիրների և վենետիկցիների միջև։ Վենետիկցիները պետք է նավեր և պարեն տրամադրեին՝ 85 000 մարկ վճարի դիմաց ։ Իննոկենտիոսը իր հավանությունն է տալիս այդ համաձայնագրին երկու պայմանի կատարման դեպքում։ Առաջինը, պապի ներկայացուցիչը պետք է ուղեկցեր խաչակրաց արշավանքը, երկրորդ, քրիստոնյաների վրա հարձակումը խստորեն արգելվում էր։ Ֆրանսիացիներին չի հաջողվում բավարար միջոցներ ներգրավել վենետիկցիների ծառաությունները վճարելու համար։ Արդյունքում խաչակիրները ստիպված էին կատարել վենետիկցիների պահանջները և պաշարել Վենետիկի հետ մրցակցող Զարա քրիստոնեական առևտրական քաղաքը։ Այդ գործողությունները իրականացվում են առանց Իննոկենտիոս III պապի համաձայնության, ով վտարումով էր սպառնում բոլոր նրանց, ով մասնակցություն էր ունեցել հարձակմանը։ Ֆրանսիացիների մեծամասնությունը անտեսում են սպառնալիքը, հարձակվում են Զարայի վրա և նզովվում են պապի կողմից, սակայն շուտով ներվում են, որպեսզի կարողանան շարունակել խաչակրաց արշավանքը։ Իրավիճակի կրկնությունն է հանդիսանում խաչակիրների կողմից Կոստանդնուպոլիսի գրավումը, Բյուզանդական կայսրության մայրաքաղաքի, 1204 թվականին։ Այդ մասին պապը իմանում է միայն այն ժամանակ, երբ քաղաքն արդեն գրավված էր ։
Իննոկենտիոսը Կոստանդնուպոլիսի գրավումը դիտարկում էր որպես միջոց վերամիավորելու արևմտյան արևելյան եկեղեցիները։ Նրա նպատակն էր վերադարձնել հունական (արևելյան) եկեղեցին լատինական (արևմտյան) ավանդույթներին։ Սակայն դա չի հաջողվում երկու եկեղեցիների միջև զգալի տարբերությունների պատճառով, ինչպես նաև ազդեցության պատճառով, որը կատարվել էր արևելյան քրիստոնյաների վրա Կոստանդնուպոլիսի խաղաղ բնակչության կոտորածով։ Խաչակրաց արշավանքը նաև սկիզբ է դնում Լատինական կայսրությանը, գոյատևած հետագա վաթսուն տարիների ընթացքում ։
Չորրորդ Լատերանյան ժողով
1215 թվականի նոյեմբերի 15-ին Իննոկենտիոսը բացում է Լատերանյան XII Տիեզերական ժողովը, որը ընդունում է շատ կարևոր որոշումներ։ Նրա արդյունքներով կազմվում է յոթանասուն բարենորոգչական հրամանագրեր։ Այլ որոշումների շարքում ժողովը որոշում է ստեղծել դպրոցներ և բարձրացնել հոգևորականության պատրաստականությունը։ Նա հոգևորականներին արգելում է մասնակցություն ունենալ դատական օրդալիումներին։ Փաստացիորեն դա բերում է դատական գործընթացում օրդալիումների անհետացմանը։ Վերջապես, այդ ժողովում հոգևորականությունը օրինական կերպով ամրապնդում է հրեաներին քրիստոնյաների ենթակայության անթույլատրելիությունը։ 69-րդ կանոնը հրեաներին արգելում է ծառայել պետական հաստատություններում, քանի որ դա նրանց հնարավորություն էր տալիս «արտահայտել իր զայրույթը քրիստոնյաների դեմ» ։ 69-րդ կանոնը սահմանում է, որ հրեաները խաչել են Քրիստոսին և այդ պատճառով «չափազանց անհեթեթ է, որ Հիսուսին վատաբանողը իշխանություն իրականացներ քրիստոնյաների վրա», և նշանակում է, որ հրեաները չպետք է նշանակվեն պետական պաշտոններին։
Մահ և ժառանգություն
Խորհուրդը որոշում է կայացնում սկսել հինգերորդ խաչակրաց արշավանքը 1217 թվականին, Եկեղեցու անմիջական ղեկավարության տակ։ Ժողովից հետո, 1216 թվականի գարնանը, Իննոկենտիոսը տեղափոխվում է հյուսիսային Իտալիա, որպեսզի հաշտեցնի Պիզա և Ճենովա ծովային քաղաքները, եկեղեցու գիրկը վերադարձնի Կելեստինոս III-ի ժամանակ եկեղեցուց վտարված պիզացիներին և դաշնագիր կնքի Ճենովայի հետ ։
Սակայն 1216 թվականի հուլիսի 16-ին Իննոկենտիոս III-ը հանկարծամահ է լինում Պերուջայում ։ Նա թաղվում է Պերուջայի մայր տաճարում, մինչ Լևոն XIII Հռոմի պապը նրա աճյունը 1891 թվականի դեկտեմբերին տեղափոխում է Լատերանյան պալատ։
Իննոկենտիոս III-ի հոգին, ինչպես հավատում էին, ընկնում է քավարան։ Բրաբանտեի վանքից Սուրբ Լուտգարդան հայտարարում է, որ իրեն հայտնվել է կրակով համակված հոգի և ասել է իրեն. «Ես Իննոկենտիոս պապն եմ»։ Նա պատմում է, որ ընկել է քավարան երեք սխալների պատճառով, որոնք նա կատարել է կյանքում և Լուտգարդին խնդրում է իրեն օգնության գալ, ասելով. «Ավաղ։ Դա սարսափելի է և կտևի բազմաթիվ հարյուրամյակների ընթացքում, եթե դուք ինձ օգնության չգաք»։ Այդ պահին նա անհայտանում է, իսկ Լուտգարդան անմիջապես քույրերին հայտնում է այն մասին, ինչ նա տեսել էր ։
Արտաքին հղումներ
Կատեգորիա:Խաչակրաց արշավանքների մասնակիցներ Կատեգորիա:Խաչակրաց չորրորդ արշավանք Կատեգորիա:Փարիզի համալսարանի շրջանավարտներ
Վան Չուն
Պահպանվել է նրա «Քննադատական կշռադատություններ» երկը։ Ողջ գոյություն ունեցողը, ըստ Վան Չունի, կազմված է նյութական սուբստանցից՝ «նախնական եթերից» (յուան ցի), իսկ իրերի, ինչպես նաև մարդկանց միջև տարբերություններր ծագում են դրա խտության տարբեր աստիճաններից։
Երկինքը, որը իր նախնիների մոտ օժտված էր կամքով, ցանկություններով և գիտակցությամբ, Վան Չունի ուսմունքի մեջ նույնացվում է բնության հետ։ Վան Չունը պայքարել է աստվածաբանական աշխարհընկալման դեմ, մերժել երկնային տիրակալի և հոգիների գոյությունը, զարգացրել հին դաոսականների դրույթը այն մասին, որ երկնքի ուղին (դաո) նպատակ չունի, այն ինքնակա է։ Ըստ նրա երկինքը մարմնական է և տեղադրված է մարդկանցից շատ հեռու։ Մաթեմատիկոսները ենթադրում են, որ այդ հեռավորությունը 60000 լի է։ Եվ եթե երկինքն օդ է, ինչպես կարծում էին նախորդ փիլիսոփաները, իսկ օդը ամպին ու ծխին, ապա ինչպես կարել է այն չափել լի-երով և աստիճաններով։ Երկինքը երկրի նման մարմին է, նրա հիմքում ընկած է անսահման, կապույտ-երկնագույն, սկիզբ և չունեցող ցի-ն։ Բոլոր իրերը ծագում են երկնքի և երկրի ցի մասնիկների միացությունից, ինչպես բնականոն ծնվում է երեխան կնոջ և տղամարդու նյութական ցի-երից։ Երկինքն ու երկիրը նման են տղամարդու ու կնոջ։ Երկինքը ցի մասնիկները տարածում է երկրի վրա և առաջանում են բոլոր իրերը։ Ցի մասնիկները ծնում են մարդուն, ինչպես ջրի խտացումց առաջանում է սառույցը։ Կնոջ մոտ ևս արական և իգական ցի-երը խտանում են և ծնվում են երեխան։ Ծնվելիս, երեխան լիքը լցվում է նախասկզբնական ցի-երով, որոնք երկնքի և երկրի նուրբ էությունն են ։
Վան Չունը նորովի է մեկնաբանում աշխարհի բնականության դաոիստական ըմբռնումները, որոնք ոչնչով չէին հաստատում այն։ Հետևաբար, նրանց ուսմունքը,ըստ Վան Չունի ճշմարիտ չէ, քանի որ գոլորշիացող ցի մասնիկները չեն ձգտում իրերի ստեղծման, իսկ իրերն առաջանում են բնականոն, ինքնին։ Իսկ ինչու՞ է խոսվում երկնքի բնականության մասին։ Այս հարցին Վան Չուն պատասխանում է, որ երկինքը չունի ոչ բերան, ոչ էլ աչք։ Իսկ այն, ինչը տեսնում և ուտում է, նա գործում է։ Ուրեմն, երկինքը չի գործում և իրեր չի կարող ծնել։ Ճիշտ չէ նաև այն միտքը, իբր երկինքն արտադրում է հինգ տեսակի խոտաբույսեր և մետաքս, որպեսզի կերակրի ու հագցնի մարդկանց։ Այս ուսմունքն ևս հակասում է բնականության սկզբունքին։ Վան Չունի ուսմունքն մարդու մասին ևս մատերիալիստական է։ Մարդը, ինչպես և կենդանին, վերջավոր մարմին է, ծնվում և մահանում է մեկ անգամ։ Ո՞վ կարող է հիշողության մեջ մնացած նախնիներին վերադարձնել։ Մահանալիս մարդը կարծես թե մտնում է մի պղտոր աղբյուր, անհետանում և վերածվում է հողի ու մոխրի։
Մարդու հոգին, ըստ Վան Չունի, նրբագույն ցի է, որն ուժ է։ Մահվանից հետո այդ ցի-ն գոլորշիանում է, իսկ մարմինը տարալոիծվում և փտում։ Մարդը կենդանի էակ է. ինչու՞ պիտի կենդանիները մահվանից հետո չփոխակերպվեն հոգու, իսկ մարդը` վերածվի։
Սոցիալ-քաղաքական հարցերում Վան Չուն ճակատագրապաշտ է։ Կենդանիների մեջ մարդը բարձրագույն էակ է և ամենաբարձր արժեքը, քանի որ նա օժտված է ճանաչելու ընդունակությամբ և բանականությամբ։ Բայց մարդու կյանքի ընթացքում, տեղն ու դերը աշխարհում կանխորոշված է ճակատագրով։ Ճակատագիրն մարդ ստանում է իր էության հետ միաժամանակ։ Ճակատագիրն է որոշում և սահմանում մարդու կյանքն ու մահը, կյանքի տևողությունն է կանխորոշում նրա դրությունը մարդկանց մեջ։ Ամեն մարդ, անկախ դիրքից ու ցեղային վիճակից, խելքի աստիճանից ու բարոյական վարքից, ունի իր ճակատագիրը։ Մարդու գթասրտությունը երկինքը չի տալիս։ Եթե այդպիսին լինի, ապա ինչու երկրի վրա առաքինի մարդիկ քիչ են, իսկ չարերը շատ։ Ինչու երկինքը չի ստեղծում ավելի շատ բարի մարդ և չի տալիս 100 տարվա կյանք, իսկ չար մարդկանց` վաղաժամ մահ։ Իրականում հակառակն է։ Ըստ Վան Չունի, դա արդեն երկնքի գործը չէ, այլ կանխորոշված է ճակատագրով։
Իմացության հարցերում Վան Չուն ելնում է զգայալան ընկալումների և տպավորությունների ճշմարիտ կամ կեղխ լինելու ըմբռնումից։ Եթե մարդ ոչինչ չտեսնի ու չլսի, ապա նրա պատկերացումներն ու ընկալումները կլինեն երևակայական ու կեղծ, նույնիսկ ոչ մի պատկերացում էլ չի լինի։ Ամեն մի գիտելիք ու ճշմարտություն ուսուցման և հետազոտման հետ է կապված։ Բնածին գիտելիքներով օժտված մարդիկ չկան։ Իրերը բաժանելով հետ ու դժվար ճանաչելի խմբերի` Վան Չուն գտնում է, որ հեշտ ճանաչելի իրերը կարելի է հասկանալ և ըմբռնել, երբ դատում ես նրանց մասին։ Ուրիշ են դժվար ճանաչելի իրերը։ Դրանց իմացության համար անհրաժեշտ են մտքի սրություն, խոր ուսումնասիրություն և բազմակողմանի հետազոտում։ Իմաստում չեն ծնվում, այլ դառնում են։ Դրա ապացույցը այն է, որ կատարյալ իմաստուներն իրենց ողջ կյանքի ընթացքում սովորում են, իսկ երբ սովորեցնում են, օգտվում են իմաստուն նախնիների կուտակած գիտելիքներից` դարձնել ձեռք բերված ուսուցման և հետազոտման եղանակով ։
Գրականություն
Կատեգորիա:Չինացի մատերիալիստներ Կատեգորիա:Չինացի փիլիսոփաներ Կատեգորիա:Չինացի աստղագետներ
Փիրուզ (զինագործ)
Փիրուզ, մեծահարուստ հայ զինագործ, ի սկզբանե եղել է քրիստոնյա, սակայն Անտիոքի կառավարիչ՝ Յաղի-Սիանի ճնշման ներքո ընդունել է իսլամ ։ Առաջին խաչակրաց արշավանքի ընթացքում Յաղի-Սիանի սելջուկյան կառավարությունում զբաղեցրել է բարձր պաշտոն, իսկ Անտիոքի պաշարման ժամանակ եղել է է Երկու քրոջ աշտարակի կայազորի հրամանատարը ։ Այն բանից հետո, երբ Յաղի-Սիանը խլում է Փիրուզի ունեցվածքը, իսկ վերջինս իմանում է, որ իր կինը իրեն դավաճանում է Յաղիի հետ, իր լրտեսական ծառայություններն է առաջարկում խաչակիրների առաջնորդներից՝ Բոհեմունդ I-ին։ Բոհեմունդը Փիրուզին առաջարկում է հարստություններ և անվտանգության երաշխիք օգնության դիմաց ։ Փիրուզը վրեժով լցված համաձայնվում է ։ Հունիսի 3-ի գիշերը Փիրուզը իր վերահսկողության տակ գտնվող աշտարակից աստիճան է բաց թողնում Բոհեմունդի զորքերի համար, այսպիսով խաչակիրները ներխուժում են քաղաք և բացում են դարպասները։ Այս իրադարձությունը առանցքային նշանակություն ունեցավ ողջ արշավանքի համար։
Ծանոթագրություններ
Կատեգորիա:Հայեր ըստ կրոնական հայացքի Կատեգորիա:Խաչակրաց առաջին արշավանքի մասնակիցներ Կատեգորիա:Նախկին հայ քրիստոնյաներ Կատեգորիա:Էթնիկ հայ մահմեդականներ
Առևանգում (ֆիլմ, 2017)
«Առևանգում» (Kidnap), ամերիկյան դրամատիկ թրիլեր։ Նկարահանվել է իսպանացի ռեժիսոր Լուիս Պրիետոյի կողմից։ ԱՄՆ-ում թողարկվել է 2017 թվականի օգոստոսի 4-ին ։
Կինոարտադրություն
Նկարահանման շրջանն սկսվել է 2014 թվականի հոկտեմբերի 27-ին Լուիզիանա նահանգի Նոր Օրլեան քաղաքում ։ Նոյեմբերի կեսերին նկարահանումներն անցկացվել են Սլայդելլայում ։ Ֆիլմի աշխատանքներն ավարտվել են նույն թվականի դեկտեմբերի 7-ին ։
Թողարկում
Ֆիլմի պրեմիերան պլանավորվել էր 2015 թվականի հոկտեմբերի 9-ին, բայց նույն թվականի հուլիսին ֆինանսական ճգնաժամի պատճառով Relativity ընկերությունը ֆիլմի թողարկումը տեղափոխել է սկզբում 2016 թվականի փետրվարի 26-ը , այնուհետև մայիսի 13-ը , այլ ավելի ուշ՝ նույն թվականի դեկտեմբերի 2-ը ։ Շուտով ֆիլմը հանվել է գրաֆիկից ։
Որպես թողարկման հաջորդ ամսաթիվ նշանակվել է 2017 թվականի մարտի 10-ը, բայց կրկին հետաձգվել է, քանի որ Relativity ընկերությունը կորցրել էր ֆիլմի իրավունքները։ Նոր դիստրիբյուտոր է դարձել Aviron Pictures ընկերությունը, որը ֆիլմի թողարկման ամսաթիվ է նշանակել 2017 թվականի օգոստոսի 4-ը ։
Ծանոթագրություններ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Relativity Media ֆիլմեր
Սադովայա (Պրիմորսկայայի վտակ)
Սադովայա (Садовая), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Պրիմորսկայա գետի ձախ ափին 1 կմ հեռավորության վրա։ Գետի երկարությունը 13 կմ է, ավազանի տարածքը 19,1 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Արտաքին հղումներ
Կատեգորիա:Ռուսաստանի գետեր
Ամպինի
Ամպինի (Hampigny), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 259 մարդ, բնակչության խտությունը` 27.29 մարդ/կմ²։ Բնակավայրը զբաղեցնում է 9.49 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 149 աշխատունակ (15-64 տարեկան) բնակիչ, որոնցից ակտիվ էին 96-ը, իսկ ոչ ակտիվները` 53։ Ակտիվության ցուցանիշը կազմում է 64,4 %։ 96 աշխատունակ մարդկանցից աշխատել է 80 անձ (47 տղամարդ և 33 կին)։ Գործազուրկ են եղել 16 անձ (4 տղամարդ և 12 կին)։ 53 անաշխատունակներից 10-ը եղել են աշակերտներ կամ ուսանողներ, 20-ը` թոշակառուներ, իսկ 23-ը չեն աշխատել տարբեր պատճառներով ։
Քոր
Քոր, տհաճ զգացում, առաջանում է մաշկի ցավազգաց նյարդային վերջույթների կայուն թույլ գրգռումից և ուղեկցվում մաշկը քորելու պահանջով։
Տարածուն քոր, առաջացման պատճառներ
Քորի պատճառները դեռևս լրիվ պարզաբանված չեն, սակայն հայտնի է, որ նոպայի ժամանակ արյան մեջ ու մաշկում ավելանում են հիստամինի, ացետիլխոլինի ու բրադիկինինի քանակությունները։
Բուժում
Հիմնական հիվանդության հայտնաբերում և բուժում։ Նյարդային խանգարումների դեպքում՝ հանգստացնող դեղամիջոցներ (բրոմ, կալցիումի քլորիդ, կատվախոտի թուրմ՝ վալերիանա, քնաբերներ), արտաքին օգտագործման համար՝ քսուքներ, օծանելիքներ և լուծույթներ (ծծմբի, անեսթեզինի, նավթալինի, կորտիկոստերոիդների պարունակությամբ), հակահիստամինային դեղամիջոցներ (դիազոլին, պիպոլֆեն, սուպրաստին, դիմեդրոլ, էտիզին)։ Համառ ու տանջող քորի դեպքում նշանակում են նաև կորտիկոստերոիդային հորմոններ (մի քանի օր), հիպնոս, էլեկտրաքուն, ֆիզիոթերապևտիկ պրոցեդուրներ, առողջարանային բուժում։
Կատեգորիա:Մարդկային հիվանդության ախտանիշներ Կատեգորիա:Մաշկաբանություն
Ձիթենի (հանդես)
Ձիթենի, մանկական բարոյազիտական-կրոնական պատկերազարդ կիրակնօրյա հանդես։ Լույս է տեսել 1903-1904 թվականներին, Ռուսչուկում, ապա՝ Սոֆիայում։ Տնօրեն-խմբագիր՝ Հ. Շահվելտյան։
Տպագրել է կարճ պատմվածքներ ու բանաստեղծություններ, հետաքրքրական տեղեկություններ նշանավոր մարդկանց կյանքից, հանրամատչելի հոդվածներ արվեստի, գրականության, պատմության, բժշկության, կենդանիների ու բույսերի վերաբերյալ, աշխարհագրական տեղեկություններ տարբեր երկրների ու քաղաքների մասին։ Ունեցել է նաև առակների, ծաղրանկարների, թևավոր խոսքերի և այլ բաժիններ։
Կատեգորիա:Բուլղարիայի հայկական հանդեսներ Կատեգորիա:Հայկական մանկական պարբերականներ Կատեգորիա:Հայկական կրոնական պարբերականներ Կատեգորիա:Հայկական գիտական պարբերականներ Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Լի Ջուն Գի
Լի Ջուն Գի (հանգըլ՝ 이준기, ), հարավկորեացի դերասան, երգիչ, մոդել։ Հայտնի է դարձել «Արքան և խեղկատակը» (հանգըլ՝ 왕의 남자) ֆիլմի էկրան բարձրանալուց հետո։ 2006 թվականին թողարկել է սեփական մինի սկավառակը՝ «My Jun» երգերով։ Զբաղվում է թեկվանդոյով և պարով։ Հավայիի միջազգային կինոփառատոնում նրան շնորհվել է «Ծագող կինոաստղ» մրցանակը։
Սկավառակագրություն
"One Word" (Han Ma Di Man) "Don't know love" (Sarangul Molla) "Foolish love" (Pabo Sarang)
"Fly high" Feat. Seo In Yong
"Pinky Finger"
"J Style" "Soliloquize" "I'm ready" "Selfless Dedicated Trees" Сюда же вошел альбом My Jun, My Style.
Արտաքին հղումներ
https://dapurmusik.com
Կատեգորիա:Հարավկորեացի դերասաններ Կատեգորիա:Հարավկորեացի մոդելներ Կատեգորիա:Հարավկորեացի երգիչներ Կատեգորիա:Բուսան քաղաքում ծնվածներ Կատեգորիա:Հարավկորեացի կինոդերասաններ Կատեգորիա:Հեռուստատեսային դերասաններ Կատեգորիա:21-րդ դարի երգիչներ
Քորպտիկ
Քորպտիկ, մաշկային հիվանդությունների (նեյրոդերմատոզների) խումբ, որի հիմնական ախտանշանը նոպայաձև ուժեղ քորն է՝ բշտիկահանգուցիկային տարրերի հետագա զարգացմամբ։
Առաջացման պատճառներ
Նյարդային և ալերգիական գործոնները, որոշ ներքին օրգանների գործունեության խանգարումները, քրոնիկական բորբոքային օջախները՝ ժառանգական նախատրամադրվածության պայմաններում։
Տեսակներ
Մանկական քորպտիկ, կամ մանկական մոլաքոր, նկատվում է վաղ հասակում, հաճախ կյանքի առաջին տարում։ Ախտածնության մեջ կարևոր են որոշ սննդանյութերի (հաճախ՝ մայրական կամ կովի կաթի, ցիտրուսների, ձվի և այլն) և դեղանյութերի հանդեպ առաջացող գերզգայնաթյունը, օրգանիզմի ինքնաթունավորումներն ու ինքնագերզգայնացումը։ Հիվանդությունը բնորոշվում է մաշկի տարբեր հատվածներում բշտիկահանգուցիկային տարրերի և եղնջացանի առաջացմամբ։ Հիվանդության ընթացքը երկարատև է։ Հետևողական բուժման ու հսկողության բացակայության դեպքում այն վերածվում է չափահասների քորի։ Չափահասների քոր, բնորոշ են կոնաձև կամ կիսագնդաձև, մինչև կորեկի հատիկի մեծության հանգուցիկները։ Հանգուցիկային քոր, հանդիպում է առավել հաճախ, բնորոշ է միջին տարիքի կանանց և արտահայտվում է սահմանափակ քանակությամբ հանգույցներով, որոնք տեղակայվում են սովորաբար ստորին ծայրանդամների տարածիչ մակերեսների վրա։ Հիվանդության ընթացքը երկարատև է, կրկնումները հաճախ լինում են հոգեկան սթրեսների ու մոծակների խայթոցների հետևանքով։
Բուժում
Բուժումը խիստ անհատական է․ սննդաբուժություն (բեռնաթափման օրերի նշանակում՝ համեմունքների ու գրգռիչ սննդանյութերի, ածխաջրերի և այլն սահմանափակում)։ Վիտամիններով հարուստ սնունդ, բուսական յուղ, մրգեր (խնձոր), մածուն, կեֆիր և այլն։
Հանգստացնող դեղամիջոցներ
Առողջարանային բուժում։
Կանխարգելում
Կատեգորիա:Մաշկ
Սվոբոդա (գետ)
Սվոբոդա (Свобода), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Գոլուբայա գետի աջ ափին 19 կմ հեռավորության վրա։ Գետի երկարությունը 25 կմ է, ավազանի տարածքը 89 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Ղազախլար մզկիթ
Ղազախլար մզկիթ (Qazaxlar məscidi), Ադրբեջանի Գանձակ քաղաքում գտնվող մզկիթ ։ Գանձակի պատմա-ճարտարապետական հուշարձանը ։
Պատմություն
Մզկիթը կառուցվել է 1801-1802 թվականներին մահալի բնակիչների կողմից։ Ղազախի մզկիթը կառուցվել է Ջումա մզկիթի պլանի հիման վրա։ Անհայտ է, թե ով է մզկիթի ճարտարապետը։
Բոլոր պատերի հաստությունը 12-20 սմ է, իսկ բարձրությունը `1.5 մետր։ Մզկիթի պատերը աղյուս են։ Մզկիթի հատակը նաև աղյուս է։ Ինչպես և Ջումա մզկիթի, Ղազախլարի մզկիթն ունի նաև երեք մուտքի դուռը։ Հիմնական մուտքը մզկիթի դիմաց է։ Այլ դռները գտնվում են մզկիթի աջ և ձախ կողմերում։ Մզկիթը ունի տասներեք փայտե պատուհան և մեկ սանդուղք։ Մզկիթի պատերին ոչ մի գրելը և զարդապատկեր չկան։ 1920 թվականին ռուսների կողմից Գանձակի օկուպացիայից հետո, երկար ժամանակ մզկիթի օգտագործումը արգելված էր կրոնական նպատակներով։ Այն օգտագործվել է պահեստների, դպրոցների և այլ նպատակների համար ։
Ներկայումս այս հուշարձանը օգտագործվում է որպես մզկիթ։
Ծանոթագրություններ
Կատեգորիա:Գանձակի շենքեր և կառույցներ
Արթին Չիչեկյան
Արթին (Արամայիս) Չիչեկյան (1881, Տրապիզոնի նահանգ, Կի­րա­սոն - 1915), հայ բժիշկ, դեղագործ։
Կենսագրություն
Ծնվել է 1881 թվականին, Տրապիզոնի նահանգի Կիրասոնի (Կիրեսունի) գավառի կենտրոն Կի­րա­սոն քաղաքում։ Քէստենեանի աղբյուրում հիշատակվում է Չիքիճյան Արամայիս Ա.։ 1902 /1910 թ. ավարտել է Բեյ­րու­թի Ամե­րի­կյան համալ­սա­րա­նի բժշկական ֆակուլտետի դեղագործական բաժինը։
1910-1914 թվականներին Կի­րա­սո­նում ունեցել է սեփական դեղատուն և դեղագործ աշխատել։
Սպանվել կամ մահացել է 1915 թվականին Թուր­քի­այում իրագործված Մեծ եղեռ­նի ընթացքում, 34 տարեկանում։
Աղբյուր
Կատեգորիա:Հայ բժիշկներ Կատեգորիա:Հայ դեղագործներ Կատեգորիա:Կիրասոն քաղաքում ծնվածներ Կատեգորիա:Հայոց ցեղասպանության զոհեր Կատեգորիա:Բեյրութի ամերիկյան համալսարանի շրջանավարտներ
Սկարդուպա (Բուդայի վտակ)
Սկարդուպա (Скардупа), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Բուդա գետի աջ ափին 4 կմ հեռավորության վրա։ Գետի երկարությունը 11 կմ է, ավազանի տարածքը 12 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Աբելիազավր
Աբելիազավր, ծագումով գիշատիչ դինոզավր պատկանում է Աբելիզավրայինների ընտանիքին, աբելիզավրի ենթաընտանիքը ապրել է 74-70 մլն տարի առաջ ։
Աբելիազավրի մնացորդները հայտնաբերվել են Նեուկեն (Արգենտինա) նահանգում։ Հետագայում նրանց կմախքները հայտնաբերվել են բոլոր մայրցամաքներում, բացի Անկտարկտիդայից ։ Իրենց անունը նրանք ստացել են ի պատիվ Ռոբերտ Աբելյաի, (Roberto Abel), արգենտինական թանգարանի տնօրեն (Museo Provincial de Cipolletti Carlos Ameghino), որտեղ էլ դրված են աբելիազավրի մնացորդները ։
Արտաքին հղումներ
Կատեգորիա:Դինոզավրեր Կատեգորիա:Հարավային Ամերիկայի դինոզավրեր
Նոճիով ցորենի արտ
«Նոճիով ցորենի արտ» (Korenveld met cipressen), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ, հռչակավոր գեղանկարիչ, Վինսենթ վան Գոգի նկարը։ Հեղինակը կտավը վրձնել է 1889 թվականին։ Յուղաներկով կտավի չափերն են՝ 73 × 93.4 սմ ։ Գոգը կտավը վրձնել է Սեն Ռեմի դը Պրովանսի Սեն Պոլ դը Մոզոլ հոգեբուժարանում՝ երեք տարբերակից։
Այսօր «Նոճիով ցորենի արտ» ստեղծագործությունը պահպանվում և ցուցադրվում է Մետրոպոլիտեն թանգարանում (Նյու Յորք, ԱՄՆ)։
Նկարագիր
«Նոճիով ցորենի արտ» ստեղծագործությունում Վինսենթ վան Գոգը պատկերել է հասած ցորենի արտ և վեր սլացող պրովանսյան նոճի ու ձիթապտղի ծառեր։ Հորիզոնին երևում են նախալեռներ և ամպի պտույտներ։ Կտավի առաջին տարբերակը (F717) հեղինակը նկարել է 1889 թվականի հուլիսի սկզբին՝ «Աստղալից գիշեր» կտավից հետո, երբ գտնվում էր հոգեկան անկայուն վիճակում։ Ամենայն հավանականությամբ Գոգը այս կտավը նկարել է պլեների ժամանակ, երբ նրան թույլատրում էին լքել հոգեբուժարանի տարածքը։ Հետագայում Վինսենթն այս նկարը համարում էր ամառային լավագույն նկարներից մեկը։ Իր եղբորը՝ Թեոյին ուղարկված նամակում, 1889 թվականի հուլիսի 2-ին Վան Գոգը գրում է. «Ես կտավ ունեմ նոճիով, ցորենի հասկերով և երկնագույն երկնքի տակ գտնվող կակաչներով։ Կտավը նման է շոտլանդական թարթանի. ես այն նկարել եմ թանձր իմպաստոյով, ինչպես Մոնտիչելլին, ցորենի արտը նույնպես թանձր է, որպեսզի ցույց տամ ուժեղ տապը»։
Պատմություն
Վան Գոգը ստիպված ընդմիջում է կատարում և դադարում է նկարելուց՝ հոգեկան խիստ անկայունության պատճառով, որը տեղի ունեցավ հուլիսի վերջից մինչև օգոստոսի սկիզբը։ Սակայն, մեկ ամիս անց, նա կրկին վերադարձավ իր «Ցորենի արտին»։ Հեղինակը ևս երկու կրկնօրինակ է ստեղծում, որից մեկն այսօր պահպանվում է Ամստերդամում՝ Վան Գոգի թանգարանում։ Դրանցից մեկը (F615) գրեթե նույն չափի է, ինչ բնօրինակը, իսկ մյուսն (F743) ավելի փոքր։ Առաջին տարբերակը, հնարավոր է, արվել է մեկ սեանսով՝ դեղինի և շագանակագույնի երանգների ավելացմամբ։ Վան Գոգն ընդհանուր կոմպոզիցիան նկարել է ածուխով, որից հետո յուղաներկի բարակ շերտով ներկել է նոճին և երկինքը, իսկ հետո հաստ շերտով ցորյանի արտն ու երկինքը՝ իմպաստոյի տեխնոլոգիայով ։ Ամպերը նկարելու համար հեղինակն օգտագործել է փայլուն սպիտակ ցինկի օքսիդ՝ կապարային սպիտականերկի փոխարեն, չնայած ցինկի օքսիդի վատ չորացմանը։ Գունապնակի մյուս երանգներից Գոգն օգտագործել է կոբալտի կապույտ (կոբալտի ալյումինատ) երկնքի համար, քրոմ-դեղին ցորենի արտի համար, զմրուխտագույն և երկնագույնաթույր Գինեի կանաչաներկ թփուտների և նոճու համար, կակաչների համար՝ կինովար, ինչպես նաև սինթետիկ ուլտրամարին ։
Սեպտեմբեր ամսին հեղինակը «Նոճիով ցորենի արտի» հուլիսյան և սեպտեմբերյան տարբերակներն ուղարկում է Փարիզ, եղբորը։ Երրորդ տարբերակը նվիրում է մորը և քրոջը։ Թեոյի այրին հուլիսյան տարբերակը վաճառում է նկարիչ Էմիլ Շուֆֆենեկերին՝ 1900 թվականին։ Կոլեկցիոներներ Ալեքսանդր Բերտիեի և Պաուլ Կասիրերի ձեռքով անցնելով՝ 1909 թվականի նոյեմբերին կտավը հայտնվում է լուսանկարիչ Էժեն Դրյուեի պատկերասրահում, որտեղ առաջին անգամ ցուցադրության է ներկայացվում։ 1910 թվականին կտավը գնում է բեռլինցի բանկիր Ֆրանց ֆոն Մենդելսոնը, որի ընտանիքում կտավը մնում է մինչև 1952 թվականը, մինչև Ցյուրիխում այն չի գնում զինագործ-արդյունաբերող Էմիլ Բուրլեն։ 1993 թվականին վերջինիս որդին՝ Դիթեր Բուրլեն կտավը վաճառում է Նյու Յորքի Մետրոպոլիտեն թանգարանին՝ 57 միլիոն դոլարով։
Սեպտեմբերյան տարբերակը գնվել է Կուրտոյի ֆոնդի կողմից 1923 թվականին. այն այսօր պահպանվում է Լոնդոնի ազգային պատկերասրահում։ Փոքր տարբերակը Սոթբիս աճուրդի տանը վաճառվել է 1970 թվականին, իսկ հետո, ԱՄՆ-ում՝ 1987 թվականին. այսօր այն գտնվում է մասնավոր հավաքածուում։
Արտաքին հղումներ
Կատեգորիա:1889 նկարներ Կատեգորիա:Վինսենթ վան Գոգի նկարներ Կատեգորիա:Նիդերլանդների արվեստ Կատեգորիա:Մետրոպոլիտեն թանգարանի նկարներ Կատեգորիա:Վան Գոգի թանգարանի նկարներ Կատեգորիա:Իմպրեսիոնիզմ Կատեգորիա:Բնանկարներ Կատեգորիա:Լոնդոնի ազգային պատկերասրահի նկարներ
Չիրակ Կոլ
Չիրակ Կոլ (Чирак-Кол), գետ Ռուսաստանում, հոսում է Հյուսիսային Օսիա-Ալանիայի հանրապետությունում, Կաբարդինո-Բալկանյան հանրապետությունում։ Գետաբերանը տեղակայված է Էշկակոն գետի ձախ ափով՝ 19 կմ հեռավորության վրա։ Գետի երկարությունը 10 կմ։
Արտաքին հղումներ
Կատեգորիա:Ռուսաստանի գետեր
Նիկոլա Պելտց
Նիկոլա Պելտց (Nicola Peltz, ), ամերիկացի դերասանուհի։
Հայտնի միլիարդատեր և արդյունաբերող Նելսոն Պելտցի դուստրն է։
2006 թվականին հայտնվել է «Բարի գալուստ կամ հարևանների մուտքն արգելված է» ֆիլմի էպիզոդներում։ 2008 թվականին նկարահանվել է ամերիկյան երգչուհի Մայլի Սայրուսի «7 Things» տեսահոլովակում, ինչպես նաև կատարել է Լինի դերը «Սպանության իրավունք» ֆիլմում։ Նիկոլան նկարահանվել է ջրերի կախարդուհի Կատարի դերը «Տարերքի տիրակալը» ֆիլմում, որի ռեժիսորն է Նայթ Շյամալանը։
Ներկա դրությամբ Նիկոլան ապրում է Նյու Յորքում իր ընտանիքի հետ միասին։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Վարշավայի համալսարան
Վարշավայի համալսարան (Uniwersytet Warszawski, Universitas Varsoviensis), Լեհաստանի առավել հեղինակավոր պետական բարձրագույն ուսումնական հաստատություններից մեկն է։ Այն հիմնադրվել է 1816 թվականին, Ռուսական կայսրության Լեհական թագավորությունում։ Ըստ 2004 թվականի աշնան տվյալների՝ համալսարանում սովորում է 60 հազարից ավելի ուսանող։
Բրիտանական «Թայմս» ամսագիրը համալսարանը ներառել է աշխարհի 200 լավագույն համալսարանների կազմի մեջ։ Ըստ 1816 թվականի տվյալների՝ այն Լեհաստանի ամենամեծ համալսարանն է ։ Համալսարանն առաջարկում է մոտ 37 տարբեր ոլորտներում ուսումնասիրություններ, 18 ֆակուլտետներ և ավելի քան 100 մասնագիտություններ՝ հումինատար և տեխնիկական բաժնում, ինչպես նաև՝ բնական գիտությունների բաժիններում։ Համալսարանում ուսուցանվում են կենսաբանություն, քիմիա, լրագրություն և քաղաքագիտություն, փիլիսոփայություն և սոցիոլոգիա, ֆիզիկա, աշխարհագրություն, ռեգիոնալ աշխարհագրություն, երկրաբանություն, պատմություն, կիրառական լեզուներ և սլավոնական բանասիրություն, տնտեսագիտություն, բանասիրություն, մանկավարժություն, լեհերեն, իրավունք և կառավարում, հոգեբանություն, կիրառական սոցիալական գիտություններ, կառավարում և մաթեմատիկա, ինֆորմատիկա և մեխանիկա ։
Վարշավայի համալսարանը Լեհաստանի լավագույն համալսարաններից մեկն է։ Այն «Perspektywy» ամսագրի կողմից գնահատվել է որպես լավագույն լեհական համալսարան՝ 2010, 2011 և 2014 թվականներին ։
Միջազգային վարկանիշներում, ինչպիսիք են՝ ARWU-ն և University Web-ը, գնահատել են որպես լեհական բարձրագույն մակարդակի համալսարան։ QS World University Rankings-ը Վարշավայի համալսարանը գնահատեց աշխարհի թոփ 400 համալսարանների մեջ՝ որպես բարձրագույն մակարդակի համալսարաններից մեկը ։
Պատմություն
1867 թվականին նախկին կառավարության հանրային կրթական հանձնաժողովը լուծարվեց, հիմնադրվեց Վարշավայի կրթական օկրուգը, և Վարշավայի հիմնական դպրոցը անցավ կրթության նախարարության ենթակայության տակ։ Շուտով հիմնական դպրոցը, ըստ Տոստոյի, վերածվեց Վարշավայի Կայսերական համալսարանի, որը 1869 թվականի հոկտեմբերի 12-ին վերաբացվեց 4 ֆակուլտետներով։ 1869 թվականի հունիսի 8-ին հրապարակված համալսարանի կանոնակարգը, նման էր 1863 թվականի ռուսական համալսարանների կանոնակարգին, տարբերվում էր միայն նրանով, որ համալսարանը զրկվում էր ինքնորաշման իրավունքից։
1866 թվականին ժամանակավորապես թույլատրվեց Վարշավայի Կայսերական համալսարանի ֆիզիկա-մաթեմատիկայի և պատմա-փիլիսոփայական ֆակուլտետներում ուսանողների թվաքանակի մեջ ներառել ուղղափառ ճեմարանում և առաջին կատեգորիայի լրիվ սեմինարական կրթության ստացած ուսանողներին։ Համալսարան ընդունվելիս ուսանողը պետք է հանձներ ռուսաց լեզվի և պատմության քնություններ, բացի այդ, ովքեր ընդունվելու էին պատմա-փիլիսոփայական մասնաճյուղ, պետք է նաև հանձնեին հին լեզուների և համաշխարհային պատմության քննություններ, իսկ ֆիզիկա-մաթեմատիկա մասանաճյուղ ընդունվողները՝ ֆիզիկայի և մաթեմատիկայի։
1889 թվականի հունվարի 1-ին ուսանողները 1151-ն էին, այդ թվում նաև՝ 28 ուսանողներ հոգևոր ճեմարանում։ 1889 թվականի հունվարի 1-ին ուսուցիչները թիվը կազմում էր 79-ը, որոնցից 33-ը սովորական պրոֆեսորներ էին, իսկ մնացած 23-ը՝ արտահաստիքային, բացի այդ՝ բարձրակարգ աշխատակազմում կային 6 սովորական պրոֆեսորներ, 10 արտահաստիքային, 1 լաբորանտ, 3 ասիստենտ պրոզեկտոր և 1 դոցենտ։ Այդպիսով՝ բոլոր ֆակուլտետների դասավանդողների թիվը կազմում էր 94-ը։ Համալսարանի ֆոնդը, որը տրվում էր կառավարության կողմից, կազմում էր 270 679 ռուբլի 73 կոպեկ, այդ թվում չեն ներառվում տոկոսները, որոնք ծախսվել են կրթաթոշակների և դրամահավաքների համար (9 436 ռուբլի 82 կոպեկ), կրթաթոշակ տրվում էր միայն արժանի ուսանողներին (6 592 ռուբլի 37 կոպեկ), հավաքվում էր նաև գումար լեկցիաներին ներկա գտնվելու համար՝ տարեկան 100 ռուբլի։ Համալսարանին փոխանցվեց Վարշավայի նախկին հիմնական դպրոցի գրադարանը, համալսարանում գործում էր բուսաբանական այգի, աստղաբանական և օդերեևութաբանական աստղադիտարան (3 089 սարքավորումներ և առարկաներ), երկրաբանական (98 000 առարկաներ), հանքաբանական և հնէաբանական (21 000 առարկաներ), բուսաբանական (5 875 առարկաներ), հնագիտական (1 987 առարականեր), լաբորատոր և կլինիկական կաբինետներ։ Համալսարանում կային նաև երկու ուսումնական կառույցներ՝ մանկաբարձական համալսարան (1888 թվականին 38 աշակերտուհի) և բուժակային դպրոց (64 աշակերտ)։
1906 թվականին հասարակությունը խորհուրդ տվեց բացել նոր համալսարան Սարատովում, Վարշավայի համալսարանում բարձրացվեց ապագայում բացվող համալսարանում Վարշավայի համալսարանի ֆակուլտետների հնարավոր տեղափոխման հարցը։ Առաջին աշխարհամարտի սկսվելուց հետո համալսարանը տեղափոխվեց Նովոչերասկ, որտեղ շարունակվեց ուսանողների ուսումը։ Դրա համար շատ ուսանողների տեղափոխեցին սանիտարական հաստատություններ ։
Ուսուցանումը և գործավարությունը Կայսերական համալսարանում անցկացվեց ռուսերենով՝ մինչև 1917 թվականը։
Գոդերձական (լեռնանցք)
Գոդերձական, լեռնանցք Հայկական լեռնաշխարհում, նրա հյուսիսային մասում, Ճորոխի վտակ Աճարա գետի ակունքների շրջանում ։
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Ձկնաբուծություն
Ձկնաբուծություն, ջրային կուլտուրաների մշակման ենթաճյուղ, որը զբաղվում է ձկների բուծմամբ, ջրամբարներում ձկան պաշարի քանակի ընդլայնմամբ և որակի բարելավմամբ։ Ընդգրկում է բնական ջրամբարների և լճակային ձկնաբուծությունը։ Կապված ջրային միջավայրի վրա մարդու ներգործության շրջանակների ավելացման հետ (հիդրոկառույցների շահագործում, ջրերի կեղտոտում և այլն) շատ հաճախ վատանում կամ խախտվում է ձկան պաշարի վերարտադրությունը։ Հատկապես տուժում են կիսագաղթ (շիղաձուկ, բրամ, ծածան, վոբլա և այլն) և գաղթող (թառափաձուկ, զութխի, սպիտակասաղմոն, սաղմոն, կետա, սապատաձուկ, ծածանաձուկ, կուտում և այլն) ձկները։ Այն կարգավորելու, ինչպես նաև ցածրարժեք իխտիոֆաունայի որակը բարելավելու նպատակով բնական ջրամբարներում և այլ տեսակի միջավայրերում կազմակերպվում է ձկների արհեստական բուծում։
Լա Մյուր Արժան
Լա Մյուր Արժան  (La Mura e Argenç), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Կաստալեն։
Համայնքի INSEE կոդ՝ 04136
Ձուկ և կարտոֆիլ ֆրի
Ձուկ և կարտոֆիլ ֆրի (Fish and Chips), ուտեստ՝ պատրաստված յուղով տապակած ձկներից և մեծ կտորներով կարտոֆիլ ֆրիից։ Մեծ Բրիտանիայում այս ուտեստը համարվում է ոչ պաշտոնական ազգային ուտեստ և բրիտանական խոհանոցի բաղկացուցիչ մասն է կազմում։ Առաջացել է Անգլիայում՝ որպես խոհարարական մշակույթների խառնուրդ, որի գլխավոր երկու բաղադրիչները ներկայացվել են ներգաղթյալների կողմից ։
Կալվածատիրոջ առավոտը (վիպակ)
Պատմություն
«Կալվածատիրոջ առավոտը» «Ռուս կալվածատիրոջ վեպի» հրապարակված մի մասն է։ Ցյավլովսկու կարծիքով․ «Դա պետք է լիներ ստեղծագործություն՝ մեծ սոցիալական նշանակության բովանդակությամբ, քանի որ  Տոլստոյը ուզում էր արտահայտեր իր հայացքներն այդ ժամանակվա  հիմնական հարցի վերաբերյալ, ճորտատիրական իրավունքի, գյուղացու և կալվածատիրոջ փոխհարաբերությունների մասին » ։
Պատմվածքի մասին առաջին հիշատակումները հայտնվել է Տոլստոյի օրագրում 1852 թվականին և փոփոխակի կերպով հայտնվում էին օրագրում հինգ տարիների ընթացքում։ Աշխատելով պատմվածքի վրա, Տոլստոյը անհանգստանում էր, որ, ապրելով Կովկասում, նա չի կարողանա նկարագրել գյուղացու կենցաղը։ Աշխատանքը ընթանում էր երկար ընդմիջումներով, բայց պատմվածքի մասին միտքը չէր լքում Տոլստոյին, ինչի մասին կարելի է իմանալ հեղինակի օրագրից։1852 թվականի հոկտեմբերի 18-ին Տոլստոյը գրում է, որ վեպի միտքն է նրան պատճառում երջանկություն։ «Այս վեպը ես անվանում եմ գիրք՝ շարունակում է Տոլստոյը 1852 թվականի դեկտեմբերի 5-ին, քանի որ ենթադրում եմ, որ մարդուն՝ կյանքում բավական է թեկուզ մի անգամ գրի կարճ, բայց օգտակար գիրք․․․»։ Տոլստոյը նշել է ստեղծագործության գլխավոր գաղափարը՝ «․․․ սերը դեպի գյուղի կալվածատիրական կյանքը։ Կովկասյան, մայրաքաղաքային և նահանգային տեսարանները պետք է ոգեշնչված լինեն այդ զգանցմունքով» ։
1856 թվականի նոյեմբերի 11-ին, արդեն Պետերբուրգում, Տոլստոյի օրագրում գրածից ելնելով, կատարվում են պատմվածքի վերջին աշխատանքները։ Ավելի ուշ՝ նոյեմբերի 26-ին, Տոլստոյը գրում է այն մասին, որ թելադրել է «Կալվածատիրոջ առավոտը»։ Այստեղ առաջին անգամ նշվում է պատմվածքի անունը ։ Նոյեմբերի 29-ին Տոլստոյը գրում է․ «Այո, վերջացրել եմ «Կալվածատիրոջ առավոտը» և տարա Կրայևսկու մոտ»։ Սակայն, Ցյավլովսկու կարծիքով, աշխատանքը շարունակվել է նաև 1857 թվականին ։
Սյուժե
Պատմվածքում պատմվում է տասնինը տարեկան իշխան Նեխլյուդովի մասին, որը ամռանը վերադառնալով հարազատ գյուղ, տեսնում է գյուղացիների թշվառ կյանքը։ Արդյունքում, Նեխլյուդովը հասկանում է, որ իր պարտականությունն է գյուղացու մասին հոգ տանելը։ Ամռան վերջին Նեխլյուդովը որոշում է հեռանալ համալսարանից, մնալ գյուղում և զբաղվի իր տնտեսությամբ։
Պատմվածքի վերջում Նեխլյուդովը գալիս է ծերուկ Դուտլովի մոտ, որը շնորհակալություն է հայտնում երիտասարդ իշխանին օգնության համար և իշխանը հասկանում է, որ նա կուզենար տեսներ իր գյուղացիներին երջանիկ և գոհ, ինչպիսին է ծերուկ Դուտլովը։
Քննադատություն
Տոլստոյի ստեղծագործությունը սառն է ընդունվում քննադատների կողմից։ Անենկովը պատմվածքն անվանում է բավականին միջակ, իսկ Բոտկինը Տուրգենևին գրում է, որ պատմվածքը տպավորություն չի թողել, թեպետև որոշ գյուղացիների դեմքերը շատ լավն են ։
Պատմվածքն ավելի բարյացակամորեն գնահատում է Տուրգենևը ։ Նրա նամակից Դրուժինին․«Այս պատմվածքի գլխավոր բարոյական տպավորությունն (չեմ խոսում գեղարվեստականի մասին) այն է, որ մինչ դեռ գոյություն կունենա ճորտական վիճակը, չի կարող լինել երկու կողմերի մերձեցում և հասկացում, չնայելով անշահախնդիր և ազնիվ մոտեցման պատրաստակամությանը և դա լավ և ճիշտ տպավորություն է․․․» ։
1857 թվականի «Սովրեմեննիկ» ամսագրի առաջին համարում Չեռնիշևսկին արտահայտում է իր կարծիքը։ Նա գրում է, որ Տոլստոյը «հիանալի վարպետությամբ ներկայացնում է ոչ միայն գյուղացու արտակին կենցաղի պայմանները, այլ, ինչը ավելի կարևոր է, նրանց կարծիքները այդ առարկաներին» և, որ գյուղացու տանը նա նույնպես տանն է, ինչպես զինվորական շարժական վրանում ։
Քննադատներ Դուդիշկինը և Գոնչարովը նույնպես հավանել են վիպակը ։
Արտաքին հղումներ
Կատեգորիա:Լև Տոլստոյի ստեղծագործություններ Կատեգորիա:1856 պատմվածքներ Կատեգորիա:Ռուսերեն գրքեր Կատեգորիա:Ռուսական գրականություն
Լա Մյուր Արժան
Բնակչություն
Համայնքի բնակչությունը 2008 թվականին կազմում էր 321 մարդ։
Տնտեսություն
2007 թվականի տվյալներով 197 աշխատունակ տարիքի մարդկանցից (15-64 տարեկան) 134 ը տնտեսապես ակտիվ էին, 63 -ը անգործ (ակտիվության ցուցանիշը 68.0 %, 1999 թվականին եղել է՝ 70.9%)։ 134 աշխատունակ բնակիչներից 125 -ը աշխատում էին (64 տղամարդ և 61 կին), անաշխատանք էին 9-ը (6 տղամարդ և 3 կին)։ 63 անգործ մարդկանցից 7-ը աշակերտներ կամ ուսանողներ են,32-ը թոշակառու, 24-ը չէին աշխատում այլ պատճառներով ։
Ձուկ և կարտոֆիլ ֆրի
Ձուկ
Այս ուտեստի համար օգտագործվող ձկների մեջ առաջին տեղը զբաղեցնում է ձողաձուկը, բայց սպիտակ մսով ձկան այլ տեսակներ նույնպես հարմար են օգտագործման համար, օրինակ՝ պիշկան, մերլանը, սայդան, կամբալան։ Պատրաստման կարևոր պայմաններից մեկն այն է, որ ձուկը լինի թարմ։ Առավոտ շուտ այն պետք է գնել ձկան շուկայից։
Խմորի պատրաստման համար օգտագործում են ալյուր, փխրեցուցիչ և անգլիական թունդ ու թանձր գարեջուր։ Բոլոր բաղադրիչները խառնվում են նրբաբլիթի հաստ խմորի հետ։ Ձկան ֆիլեն կտրում են 2-3 սմ հաստությամբ կտորներով, ցողում եգիպտացորենի օսլայով և ընկղմում խմորի մեջ։ Այնուհետև ձկան կտորները տապակում են բուսական եռացող յուղի մեջ 190°C ջերմաստիճանում, այնքան ժամանակ, մինչև ստանան ոսկեգույն երանգավորում։ Տապակելուց հետո ձկան կտորները պետք է հյութեղ մնան։ Սննդի կետերում որակի չափանիշ համարվում է ոչ ավել, քան ֆիլեի՝ 4-5 կտորների միաժամակյա պատրաստումը, ինչը յուրաքանչյուր հաճախորդին հնարավորություն է տալիս համտեսել թարմ պատրաստած ֆիլե։ Ուտեստը մատուցվում է տաք վիճակում։
Յուղի մեջ մնացած խմորի կտորները երբեմն հավաքում են և օրվա վերջում մատուցում են որպես խավարտ։ Ճաշատեսակը կոչվում է Scraps & Chips, բայց կասկածելի հեղինակություն ունի։
Կարտոֆիլ ֆրի
Մաքրած կարտոֆիլը կտրատում են խորանարդաձև՝ 1.5x8 սմ։ Պատրաստելուց առաջ կարտոֆիլի կտրատած կտորները որոշ ժամանակ լցնում են սառը ջրի մեջ՝ օսլայի ավելցուկը հեռացնելու համար։ Այնուհետև քամված կարտոֆիլը մեկ շերտով տարածում են մաղի մեջ և ընկղմում յուղի կամ ձեթի մեջ։ Պատրաստման օպտիմալ ջերմաստիճանը կազմում է 185 °C: Կարտոֆիլը պատրաստվում է 4-6 րոպեում, երբ կտորները ձեռք են բերում դեղնաոսկեգույն երանգ և դառնում են փխրուն։ Կարտոֆիլը չպետք է լինի կոշտ կամ շատ մուգ գույնի։ Տնային պայմաններում պատրաստելիս ավելորդ ճարպը հեռացնելու համար կարտոֆիլը փաթաթում են թղթի մեջ, որից հետո նորից 2-3 րոպե ընկղմում են ձեթի մեջ ։
Հարավային և կենտրոնական Անգլիայում, ինչպես նաև արևմտյան Շոտլանդիայում, կարտոֆիլը մատուցվում է աղով և քացախի յուղով, իսկ հյուսիսային և արևելյան Շոտլանդիայում` աղով և կծու սոուսով։
Սպառողական մշակույթ
Չնայած տան պայմաններում ձուկ և կարտոֆիլ ֆրի պատրաստելը դժվար չէ, այնուամենայնիվ այս ուտեստը պատկանում է հանրային սննդի համակարգին։ Այն վաճառվում է դրսում գտնվող փողոցային սրճարաններում։ Դրանք հիմնականում ընտանեկան փոքրիկ սրաճարաններ են կամ սնվելու համար նախատեսված վայրեր։ Այնուամենայնիվ, «Fish & Chips» կարելի է գտնել նաև թանկ ռեստորաններում և պանդոկներում։ «Harry Ramsden`s» ռեստորանային ցանցը մասնագիտացված է այս ուտեստը պատրաստելու մեջ։ Հնում կարտոֆիլով ձուկը վաճառել են փաթեթավորած նախորդ օրվա քաղաքային թերթով և կերել են ձեռքերով։ Ներկայումս այդ ավանդույթները վերացել են։
Պատմություն
Այս ճաշատեսակը դարձել է «անգլիական ավանդական» ուտեստ միայն 19-րդ դարում։ Դրա հաջողության գրավականը ընտանեկան փոքր ձեռնարկություններն էին, որոնք ավանդական տարբեր կերակուրներ էին վաճառում Լոնդոնի փողոցներում և հյուսիսային Անգլիայի այլ խոշոր քաղաքներում։ Լոնդոնը հիմնադրման օրվանից եղել է ձկների առևտրի կենտրոն, իսկ հյուսիսում սննդի հիմնական արտադրանքը եղել է կարտոֆիլը։ Մինչդեռ սկզբում տապակել են ոչ թե կարտոֆիլի խորանարդիկներ, այլ հացի կտորներ։ Այնուամենայնիվ, սննդի սպառման և սպիտակ հացի պաշարների նվազման արդյունքում կարտոֆիլը աստիճանաբար դարձել է փոխարինող մթերք։
Fish&Chips սննդի առաջին կետերը բացվել են արևելյան Լոնդոնում՝ 1860 թվականին, այնուհետև տարածվել ամբողջ երկրում։ Մինչև 1900 թվականը Միացյալ Թագավորությունում արդեն գործում էին ավելի քան 30.000 սննդի կետեր։ Առաջին համաշխարհային պատերազմի տարիներին այս մատչելի, սննդարար ուտեստը քաղաքի սոցիալապես աղքատ շերտերին օգնել է հաղթահարելու քաղցը։
Պարտեզում քայլող կինը (նկար, Վան Գոգ)
Պատմություն
1886 թվականին Վան Գոգն ընդմիշտ թողնում է Նիդերլանդները` հեռանալով Փարիզ։ Նրա եղբայր Թեոն, որ արվեստի հաջողակ գործակալ էր Փարիզում, օգնում է Վան Գոգին և ծանոթացնում ժամանակակից արվեստի ներկայացուցիչների հետ։ Երկու տարվա ընթացքում, 1886-1888 թվականներին, Վան Գոգը հայտնի է դառնում որպես փորձառու, մտագոհ և դյուրագրգիռ արվեստագետ ։
Ձկնաբուծություն
Կատեգորիա:Ձկնաբուծություն Կատեգորիա:Գյուղատնտեսություն
Պարտեզում քայլող կինը (նկար, Վան Գոգ)
Պատմություն
1886 թվականի ընթացքում Վան Գոգը ներկայացվում է իմպրեսիոնիզմի ներկայացուցիչներ Էդգար Դեգային, Կլոդ Մոնեին, Պիեռ-Օգյուստ Ռենուարին, Ժորժ Սյորային և Պոլ Սինյակին ։
Ձուկ և կարտոֆիլ ֆրի
Պատմություն
1935 թվականին ինչ-որ մեկի գլխում միտք էր ձագել Fish&Chips առաքել մոտոցիկլետով։ Այդպես է առաջացել արագ սննդի առաջին առաքումը։
Երկրորդ համաշխարհային պատերազմի տարիներին, ի տարբերություն մի շարք մթերքների, այս ուտեստը քարտերով չի տրվել, այլ ընդգրկվել է զորքերի սննդակարգում։ Գյուղական համայնքներից տարհանված և բեռնատարներով տեղափոխվող գյուղացիներին նույնպես կերակրում էին այս ուտեստով։ Միայն 20-րդ դարի վերջին այս ուտեստը կորցրեց իր նախկին ժողովրդականությունը։ Fish&Chips-ին սկսեցին փոխարինել տարատեսակ քաբաբները, շաուրմաներն ու նրբերշիկները։ Չնայած դրան՝ Մեծ Բրիտանիայում տարեկան 60,000 տոննա ձուկ և 500,000 տոննա կարտոֆիլ է օգտագործվում Fish&Chips պատրաստելու համար։
Fish&Chips-ը շարունակում են գտնել ավելի շատ հետևորդներ։ Ներկայումս Fish&Chips սննդի կետեր կան Իռլանդիայում, Կանադայում, Ավստրալիայում, Նոր Զելանդիայում, Հարավաֆրիկյան Հանրապետությունում, ԱՄՆ-ում, Չինաստանում և անգամ Օմանում։ Ամեն տարի օգոստոսին, Իտալիայի Բարգա քաղաքում անցկացվում է «Fish&Chips» փառատոնը` ի նշան Մեծ Բրիտանիայի հետ բարեկամության։
Արտաքին հղումներ
Կատեգորիա:Կարտոֆիլով ուտեստներ Կատեգորիա:Ձկնային ուտեստներ Կատեգորիա:Ուտեստներ այբբենական կարգով
Պարտեզում քայլող կինը (նկար, Վան Գոգ)
Պատմություն
Վան Գոգն օգտագործում է նաև լրացուցիչ գույներ` թույլ տալով ստեղծել ուժեղ հակադրություններ, որոնք համադրվելիս հարստացնում են միմյանց ։
Ծանոթագրություններ
Կատեգորիա:Վինսենթ վան Գոգի նկարներ Կատեգորիա:1887 նկարներ
Տիտղոսատ
Տիտղոսատ, գրքի տիտղոսաթերթից կամ առանձին մասերից (գլուխներից) առաջ դրվող թղթի թերթ։ Տիտղոսաթերթից առաջ դրվող տիտղոսատ սովորաբար պարունակում է գրքի վերնագիրը, բնաբանը, երբեմն նաև հրատարակչության մակնիշը, իսկ գրքի առանձին մասերից կամ գլուխներից առաջ դրվող տիտղոսատը՝ տվյալ մասի անվանումը, պատկերազարդումը։ Հին գրքերում տիտղոսատը ծառայում էր գլխավոր, գեղարվեստորեն ձևավորված տիտղոսաթերթը կեղտոտվելուց պահպանելու համար։
Կատեգորիա:Գրքեր
Բոխիսար (լեռ)
Ծանոթագրություններ
Կատեգորիա:Հայաստանի լեռներ
Կարոլինա Էստբերգ
Կարոլինա Էստբերգ (Beata Carolina Östberg, ), շվեդ օպերային երգչուհի։ Եղել է Ստոկհոլմի Թագավորական օպերայի անդամներից։
Կենսագրություն
Կարոլինա Էստբերգը ծնվել է 1853 թվականին, Ստոկհոլմում, Յոհան Լյուդվիգ Էստբերգի և Բատա Ուլրիք Ուոլբերգի ընտանիքում։ Նրա երաժշտական տաղանդը դրսևորվել է մանկուց։ 16 տարեկանում ընդունվել է Dramatens elevskola, 1869-1873 թվականներին երգեցողություն է սովորել Սինգե Հեբբեի մոտ։ Կարոլինայի ձայնը բնութագրվում էր որպես մաքուր սոպրանո, մաքուր հնչերանգով։ Առաջին անգամ «Der Freischütz» օպերայում հանդես է եկել Աննայի դերում` 1873 թվականի դեկտեմբերի 15-ին, մեկ տարի անց` Դանիել Օբերի «Սատանայի բաժինը» (La Part du Diable) օպերայում` Կարլո Բրոսկի դերում։ Նրա ելույթները հաջողություն են ունեցել, և նա պայմանագիր է կնքել մինչև 1877 թվականը։ Երեք տարիների ընթացքում խաղացել է մի քանի առանձնահատուկ դերեր Մոցարտի օպերաներում, օրինակ՝ Սուսաննան «Ֆիգարոյի ամուսնությունում» և Պապագենոն «Մոգական ֆլեյտայում»։ Նա ճանաչում է ստացել ինչպես հանդիսատեսի, այնպես էլ քննադատների կողմից։ Պայմանագրի ավարտից հետո Կարոլինան շարունակել է ուսումը Սանկտ Պետերբուրգում։ 1878 թվականին նա ամուսնացել է Մորիտ Հորվիցի հետ և ժամանակավորապես հեռացել օպերայի բեմից, ինչը երաժշտական աշխարհում ընկալվել է որպես մեծ կորուստ։ Սակայն նրա ամուսնու եկամուտը շատ փոքր է եղել, և Կարոլինան որոշել է վերադառնալ մեծ բեմ։ Նրա անսպասելի վերադարձը Զուպեի «Բոկաչիո» Nya teatern օպերա գլխավոր դերով լիակատար հաջողություն էր, և նա ամեն երեկո ստանում էր մինչև 100 կրոն, որն այդ ժամանակ բավականին մեծ գումար էր։ Nya teatern-ում Կարոլինա Էստբերգի աշխատանքը տևել է մինչև 1885 թվականը, նա գլխավոր դերեր է խաղացել Շառլ Լեկոկի «Փոքրիկ դուքսը» (Le Petit Duc), Ժակ Օֆենբախի «Մադամ Ֆավար» (Madame Favart), Անրի Բոկաժի «Արքայազնի տիկնիկները» (Les Poupées de l'Infante) օպերաներում։ Այդ տարիների ընթացքում հյուրախաղերով հանդես է եկել բազմաթիվ այլ թատրոններում, այդ թվում՝ Դանիայում (1880), Գերմանիայում և Նիդեռլանդներում (1882–1883), Նորվեգիայում (1885)։
1886 թվականին նա կրկին պայմանագիր է կնքել Թագավորական թատրոնի հետ։ Այստեղ նա ելույթ է ունեցել մինչև 1906 թվականը, ընդմիջումներ են եղել 1892-1894 թվականներին Ամերիկայում շրջագայության ժամանակ։ 1906 թվականին թողնելով բեմը` Կարոլինա Էստբերգը սկսել է երգեցողություն դասավանդել Ստոկհոլմում։
1891 թվականին Կարոլինա Էստբերգին շնորհվել է Գրականության և արվեստի մեդալ, 1897 թվականին նա ընտրվել է Շվեդիայի թագավորական երաժշտական ակադեմիայի անդամ, իսկ 1900 թվականին՝ Օսկար II թագավորի ձեռքից ստացել գրականության և արվեստի մեդալ` զարդարված ադամանդներով։ Կարոլինա Էստբերգը Սելմա Լագերլյոֆի, Ագդա Մոնտելիուսի և Կառոլինա Վիդերստրյոմի հետ միասին եղել է կանանց ակադեմիայի անդամ։
Կարոլինա Էստբերգը մահացել է 1924 թվականին։ Թաղված է Սոլնայի հյուսիսային գերեզմանատանը։ Նրա ձայնը պահպանվել է 1905 թվականի ինը գրամոֆոնային ձայնագրություններում։
Արտաքին հղումներ
Կատեգորիա:Շվեդ օպերային սոպրանոներ Կատեգորիա:Շվեդ դերասանուհիներ
Նավ-ուրվական
Նավ-ուրվական, առանց անձնակազմ նավարկող նավ։
Տերմինը ամենից հաճախ օգտագործվում է լեգենդներում և գեղարվեստական գրականությունում, բայց կարող է և իրական նավն էլ ունենա այդ անունը, եթե ծով դուրս գալուց հետո շուտ անհետացել է և հայտնվել առանց անձնակազմ, կամ նավի տախտակամածին հայտնաբերել են զոհված անձնակազմը։ Նման պատմությունները (հանդիպում ուրվական-նավերի հետ) մեծ մասամբ լինում են հնարված կամ տեսիլք, սակայն կան իրական պատմություններ էլ, որոնց ճշմարտացիությունը հաստատում են  պահպանված փաստաթղթերը։
Անձնակազմի անհետացման կամ վախճանի պատճառները կարող են լինել շատ տարբեր, օրինակ՝ համաճարակները, թունավորումը, բնության հազվադեպ երեևույթները, այնպիսին, ինչպիսին թափառող ալիքները, ինֆրաձայները կամ մեթանի արտանետումները։ Այսպիսի դեպքերի բացահայտումը հաճախ դժվարանում է վկայությունների բացակայության պատճառով. օրինակ՝ չի հատնաբերվում գրառումներ նավի գրանցամատյանում։
Ծանոթագրություններ
Կատեգորիա:Անկանոն երևույթներ Կատեգորիա:Հորինված նավեր
Ավստրալիան Մանկական Եվրատեսիլ երգի մրցույթում
Ավստրալիան Մանկական Եվրատեսիլ երգի մրցույթին մասնակցության հայտ է ներկայացնում։ Մինչև այդ Ավստրալիան հեռարձակել է ողջ մրցույթները։ Երկիրը ներկայացրեց 14-ամյա Բելլա Փեյջը իր My Girls երգով և զբաղեցրեց 8-րդ տեղը։2020-21 թթ. Ավստրալիան չի ասնակցել մրցույթից Covid-19-ի պատճառով, իսկ 2022-23 թթ. հայտարարել է որ այլև չի վերադառնալու և հետաքրքրված չե մրցույթով։
Հակոբ Սանտալճյան
Հակոբ Սանտալճյան (մոտ 1867, Մանիսա, Փոքր Ասիա- 27 օգոստոսի, 1917, ?), հայ բժիշկ։
Կենսագրություն
Ծնվել է հավանաբար 1867 թվականին Փոքր Ասիայի արևմուտքի Մանիսա քաղաքում։ 1892 թվականին ավարտել է Կ. Պոլսի Օսմանյան կայսերական բժշկական վարժարանը։ Եղել է Փարիզի միջազգային բժշկական խորհրդի անդամ։ Զմյուռնիայի հայկական հիվանդանոցում բժիշկ է աշխատել։ Հետո եղել է Նազիլլիի թաղապետական բժիշկ։
Մահացել է 1917 թվականի օգոստոսի 27-ին, ժանտախտից՝ մոտ 50 տարեկանում։
Աղբյուր
Կատեգորիա:Հայ բժիշկներ Կատեգորիա:Մանիսա քաղաքում ծնվածներ Կատեգորիա:Օգոստոսի 27 մահեր Կատեգորիա:1917 մահեր Կատեգորիա:Ժանտախտից մահացածներ
Էրբիս
Էրբիս (Herbisse), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 176 մարդ, բնակչության խտությունը` 7.99 մարդ/կմ²։ Բնակավայրը զբաղեցնում է 22.04 կմ² տարածք։